**SVEUČILIŠTE U ZAGREBU**

**MEDICINSKI FAKULTET**

**raspisuje**

**N A T J E Č A J**

**za izbor:**

1. jednog izvršitelja (m/ž) na stručno radno mjesto stručni suradnik u sustavu znanosti i visokog obrazovanja, u Katedri za zdravstvenu ekologiju i medicinu rada i sporta, u području Biomedicine i zdravstva, polje Javno zdravstvo i zdravstvena zaštita s mjestom rada u Laboratoriju za analizu voda i balneoklimatologiju, Škola narodnog zdravlja „A. Štampar“. Radni odnos zasniva se na neodređeno vrijeme, s punim radnim vremenom

Uvjeti natječaja:

* završen diplomski sveučilišni studij kemije (istraživački smjer) ili diplomski sveučilišni studij bioprocesnog inženjerstva ili diplomski sveučilišni studij prehrambenog inženjerstva ili diplomski sveučilišni studij molekularne biotehnologije ili diplomski sveučilišni studij kemijskog inženjerstva ili diplomirani sveučilišni studij primijenjene kemije ili diplomirani sveučilišni studij ekoinženjerstva ili integrirani preddiplomski i diplomski sveučilišni studij medicine ili integrirani preddiplomski i diplomski sveučilišni studij medicinske biokemije ili integrirani prediplomski i diplomski sveučilišni studij farmacije.
* iskustvo u pisanju radova;
* aktivno znanje engleskog jezika u govoru i pismu;
* aktivno znanje standardnih informatičkih alata (MS Office);
* sklonost timskom radu, odgovornost u izvršavanju zadataka, pedantnost i temeljitost u radu;
* vozačka dozvola B kategorije.

Uz pisanu prijavu na natječaj treba priložiti:

* životopis;
* presliku domovnice ili izvadak iz aplikacije e-građani;
* diplomu o završenom prijediplomskom i diplomskom studiju ili integriranom prijediplomskom i diplomskom studiju
* dokaze o završenim tečajevima i osposobljavanjima ukoliko ih posjedujete (strani jezici, digitalne vještine, dodatne mikrokvalifikacije i sl.);
* prijepis ocjena (prosjek bez diplomskog ili završnog ispita) i trajanje studija;
* nagrade i priznanja ukoliko postoje;
* radove kojima se dokazuje upoznatost s područjem Biomedicine i zdravstva (ukoliko postoje)

Prijava i prateća dokumentacija podnose se isključivo u elektroničkom obliku na sljedeću e-adresu: kadrovska@mef.hr

Pristupnici moraju ispunjavati i uvjete propisane zakonom koji uređuje visoko obrazovanje i znanstvenu djelatnost te Odlukom o uvjetima i postupku izbora u znanstveno nastavna, znanstvena, nastavna i suradnička zvanja na Medicinskom fakultetu Sveučilišta u Zagrebu.

Dodatni kriteriji su dosadašnja priznanja, nagrade i sl. za izvrsnost u studiranju i istraživački rad, te sudjelovanje u znanstveno-istraživačkom radu, objavljeni radovi, osobna izlaganja na znanstvenim konferencijama.

Uz prijavu na natječaj potrebno je priložiti dokaze o obveznim uvjetima i dodatnim kriterijima.

Na natječaj se, pod jednakim uvjetima, mogu javiti osobe oba spola, traženi dokumenti ostaju u arhivi Medicinskog fakulteta te se ne vraćaju pristupnicima.

Rok natječaja je 30 dana od objave natječaja u «Narodnim novinama».

Natječaj je objavljen 13. 11. 2024. godine, Narodne novine br.: 131.

Prijave koje nisu u skladu s uputama, nisu pravovremene i potpune te nisu potpisane neće se uzimati u obzir.

Odluka o izboru biti će objavljena na internetskoj stranici Medicinskog fakulteta Sveučilišta u Zagrebu.